Referat fra styremøte i NBF, faggruppe fjernlån og referanse

5. november 2020, kl 10.00 - 11.50
 Zoom-møte

Til stede: Bente, Ellen, Eva, Helen, Håkon

Saksliste godkjent, for fremtiden sender Ellen den ut 1 uke før møtet.

1. **De nye nettsidene. Hva ønsker vi å ha med der?** [https://norskbibliotekforening.no/vare-faggru](https://norskbibliotekforening.no/vare-faggrupper/)Nettsiden har begrensede muligheter, da den har en oppsatt mal med faste felt. Håkon og Eva ser på tekst sammen, og alle tenker på nyttige ressurser vi kan lenke til. Bilder av alle i styret må komme på plass.
2. **Basecamp brukes av NBF til intern deling av dokumenter og informasjon. Ønsker vi å bruke dette?**
Fordelen med Basecamp er at vi får samlet alle våre dokumenter, litt opplæring kreves. Helen og Håkon er allerede medlem, Ellen legges til. Vi ser om vi får lagt til alle styremedlemmene, men informasjonsflyt og saksliste blir fremdeles sendt ut på e-post.
3. **Oppdatering av retningslinjer.**
Vedtektene = retningslinjer og de legges ut som de står.
4. **Virkeplan 2020-2022**
<https://norskbibliotekforening.no/faggruppe/nbf-fjernlan-og-referanse/>Noen innspill til hva vi konkret ønsker å jobbe med?
Gledelig at vi har fått tilsendt saker/spørsmål på e-post fra kolleger i biblioteknorge. Noen av svarene legges ut her da de har interesse for mange. (se sak 6)
Virkeplanen blir ikke endret.
5. **Samhandling mellom Alma og Bibliofil.**
Denne saken ble det ikke tid til, tas opp senere.
6. **Biblioteksøk.** Spørsmål til gruppen
Riktig format på film: Format DVD eller Blu-ray. Dersom formatene slås sammen (deduplisering) er dette en feil. Ellen svarer på vegne av fjernlånsgruppen og ber dem om å innrapportere dette som en feil. Ikke muligheter for å reservere: Biblioteksøk har som hensikt å opplyse om nærmeste ledige materiale som så kan bestilles. Det er ikke mulig å reservere titler, og det er heller ikke planer om å implementere dette. For å reservere må man ta direkte kontakt med materialets eierbibliotek. Er ønsket bestilling ledig på eget bibliotek, skal det ikke være mulig å bestille i Biblioteksøk.
7. **Postgang og bibliotektransport i nord**. Spørsmål til gruppen
Ellen svarer at det enkelte bibliotek må ta kontakt med sitt fylkesbibliotek for å inngå avtale med nasjonale transportordninger.
8. **Levering av bøker på andre bibliotek – her særskilt studiesteders bøker levert på folkebibliotek.** Spørsmål til gruppen
Denne saken ses i sammenheng med sak 7. Helen tar kontakt med avsender for å høre om svaret fra NB angående transport er dekkende.
9. **Eventuelt.**

Livslang læring: Hvordan behandler vi tilbudet til privatister som tar videregående opplæring? Mange henvender seg til folkebibliotek, som ikke har et godt nok tilbud, verken når det gjelder fagområder, antall eksemplarer eller tilstrekkelig lånetid. Hvordan kan vi komme frem til en egnet løsning? Eva og Ellen? lufter saken med egne fylkesbibliotek.

5/11-2020
Eva